 Alikataa kuzungumzia zaidi mchezo huo. Hall aliingia katika chumba cha waandishi wa habari akiwa amechelewa huku yule wa Yanga, Hans van der Pluijm akiwa ameshamaliza kuzungumza, ambapo kocha huyo wa Azam aliposogezewa kipaza sauti alisema waamuzi wanaharibu soka kwa kuzipendelea baadhi ya timu.“Waamuzi wanaharibu soka kwa kuzipendelea baadhi ya timu na kama TFF haitakuwa makini, basi ligi itaharibiwa na waamuzi”, alisema kocha huyo huku akiondoka katika chumba hicho cha waandishi wa habari. Katika mchezo huo, Yanga walikosa penalti iliyopigwa na Thabani Kamusoko baada ya kipa wa Azam FC kupangua.Mwamuzi alitoa penalti hiyo baada ya kipa wa Azam FC, Aishi Manula kumchezea vibaya mchezaji wa Yanga, Simon Msuva. Mwamuzi wa kati wa mchezo huo alikuwa Abdallah Kambuzi kutoka Shinyanga, wakati wasaidizi wake ni Makame Mdogo (Shinyanga), Robert Luhemeja (Mara), mwamuzi wa akiba Frank Komba (Dar) huku Kamisaa wa mchezo ni Joseph Mapunda kutoka Ruvuma.